Kirkerummet beherskes af store glas-[[mosaik]]-ruder, som gengiver vigtige "stationer" i jomfru Marias liv. De hører utvivlsomt til de bedste i landet, fri for al sentimentalitet og med styrke og glød i farverne. Især falder den meget kunstneriske anvendelse af den røde og blå farve i øjnene. Mosaikkerne er tegnet af professor [[Rudolf Kuhn]], [[Stuttgart]], og fremstillet i [[Rheinland|Rhinlandet]] af firmaet H. Oidtmann, [[Linnich]]. Fra arkitektens side er de tænkt som den eneste farveudsmykning af kirkerummet, hvorfor de 14 korsvejsstationer (billed-relieffer) der viser [[Jesu lidelse og død|Jesu lidelseshistorie]] fra domfældelsen hos [[Pilatus]] til gravlæggelsen efter korsdøden, i enkel beskedenhed fremtræder farveløse.
Bygninger,_konstruktioner_og_anlæg